Source: http://www.finlex.fi/fi/laki/alkup/1992/19921201
Timestamp: 2013-05-24 08:17:18+00:00

Document:
FINLEX ® - Säädökset alkuperäisinä: 1201/1992
Olet tässä: Finlex › Lainsäädäntö › Säädökset alkuperäisinä › 1992 › 1201/1992 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1992 › 1201/1992 1201/1992 Dokumentin versiot
Laki kasvintuotannon tarkastuskeskuksesta Eduskunnan päätöksen mukaisesti säädetään:
Maatalouden tuotantopanosten ja kasviperäisten maataloustuotteiden tuotannon sekä niiden laadun ja käyttökelpoisuuden tarkastusta ja valvontaa sekä kasvintuhoojien torjuntaa varten on maa- ja metsätalousministeriön alainen kasvintuotannon tarkastuskeskus.
Tarkastuskeskuksen tulee toiminnassaan toteuttaa maa- ja metsätalousministeriön asettamia tavoitteita sekä suorittaa ne tehtävät, jotka säädetään tai määrätään sen hoidettaviksi. Tarkastuskeskuksen tulee lisäksi suorittaa ne selvitys-, tutkimus-, seuranta- ja suunnittelutoimeksiannot, jotka maa- ja metsätalousministeriö sille antaa.
Tarkastuskeskusta johtaa ylijohtaja. Tarkastuskeskuksen toimintayksiköistä säädetään asetuksella tai sen nojalla määrätään työjärjestyksellä.
Tarkastuskeskus voi maa- ja metsätalousministeriön määräämällä tavalla käyttää apunaan tarkastus- ja valvontatehtävissä maaseutuelinkeinopiirejä sekä, sen mukaan kuin muussa laissa tai sen nojalla annetussa asetuksessa erikseen säädetään, kunnan maaseutuelinkeinoviranomaisia ja myös muita tarkastuskeskuksen ulkopuolisia henkilöitä.
Tarkastuskeskus voi ottaa vastaan lahjoituksia tutkimustoimintaa varten.
Muutosta tarkastuskeskuksen päätökseen haetaan, jollei toisin säädetä, valittamalla korkeimpaan hallinto-oikeuteen siinä järjestyksessä kuin muutoksenhausta hallintoasioissa annetussa laissa (154/50) säädetään.
Mitä valtion siementarkastuslaitoksen tarkastusmaksuista annetussa asetuksessa (514/85), valtion maatalouskemian laitoksen suoritteista perittävistä maksuista annetussa asetuksessa (1326/87), kasvintarkastuksesta perittävistä maksuista annetussa asetuksessa (1134/87) sekä rehujen ja lannoitteiden tarkastuksesta suoritettavista maksuista ja palkkioista annetussa asetuksessa (37/88) säädetään valtion siementarkastuslaitoksesta, valtion maatalouskemian laitoksesta ja maatilahallituksesta, koskee tämän lain voimaantultua kasvintuotannon tarkastuskeskusta 30 päivään kesäkuuta 1993 saakka, jollei niitä erikseen tätä ennen kumota.
Ennen tämän lain voimaantuloa voidaan ryhtyä toimenpiteisiin tarkastuskeskuksen virkojen täyttämiseksi sekä muihin toimenpiteisiin, jotka ovat tarpeen tarkastuskeskuksen toiminnan aloittamiseksi lain tullessa voimaan.
Kasvintuotannon tarkastuskeskukseen siirrettävien virkojen osalta on voimassa, mitä maaseutuelinkeinohallinnosta annetussa laissa (1199/92) säädetään.
Tarkastuskeskuksen tulee, jollei maaseutuelinkeinojen valituslautakunnasta annetussa laissa (1203/92) toisin säädetä, suorittaa ne tehtävät, jotka ennen tämän lain voimaantuloa on säädetty tai määrätty maatilahallituksen ja sen laitosten tehtäviksi seuraavissa laeissa ja niiden nojalla annetuissa säännöksissä ja määräyksissä: rehulaki (376/86), lannoitelaki (377/86), torjunta-ainelaki (327/69), siementavaran kaupasta annettu laki (669/75), kasvinjalostustoiminnan edistämisestä annettu laki (896/77), nurmikasvien kylvösiemenhuollon turvaamisesta annettu laki (566/86), hukkakauran torjunnasta annettu laki (178/76), viljakauppalaki (580/78), kasvinsuojelulaki (127/81), metsänviljelyaineiston kaupasta annettu laki (684/79), taimiaineistolaki (663/91), siemenperunakeskuksen suojavyöhykkeestä annettu laki (1010/88) ja kemikaalilaki (744/89).
Lisäksi tarkastuskeskuksen tulee suorittaa ne kasvituotteita koskevat tehtävät, jotka on annettu maatilahallitukselle elintarvikelain (526/41) nojalla.
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo1201/19921 §2 §3 §4 §5 §6 §7 §8 §9 §
Olet tässä: Finlex › Lainsäädäntö › Säädökset alkuperäisinä › 1992 › 1201/1992 Lainsäädäntö

References: §2
 §3
 §4
 §5
 §6
 §7
 §8
 §9